**Sami Anttila** (s. 8. helmikuuta 1995 Oulu) on suomalainen jääkiekkoilija, joka pelaa Suomi-sarjajoukkue Laser HT:ssä. Hän on pelipaikaltaan vasen laitahyökkääjä.

Ura
---

### Seuraura

Anttila on Oulun Kärppien kasvatti. Oulun Kärpät 46 ry palkitsi hänet maaliskuun 2007 kuukauden juniorina. Anttila voitti B-nuorten SM-pronssia vuonna 2011. Seuraavalla kaudella 2011–2012 hän voitti 27 osumallaan koko B-nuorten SM-sarjan maalipörssin ja Anttila palkittiin kauden päätteeksi Raimo Summanen -palkinnolla sekä valittiin tähdistökentälliseen. Hän oli myös kevään 2012 pudotuspeleissä Kärppien paras pistemies tehoilla 6+6=12. Kaudella 2012–2013 Anttila oli kevään 2013 pudotuspeleissä viidellä osumallaan seuran A-nuorten paras maalintekijä Saku Mäenalasen kanssa.

Kaudella 2013–2014 Anttila nousi Kärppien A-nuorten varakapteeniksi. Hän sijoittui 34 osumallaan koko A-nuorten SM-liigan maalipörssissä toiseksi edellään vain Lukon Niklas Näppi. Pistepörssissä Anttila sijoittui kuudenneksi. Hän jakoi myös kevään 2014 pudotuspeleissä Kärppien sisäisen maalipörssin voiton seitsemällä osumallaan Jesse Puljujärven kanssa. Anttila voitti kauden päätteeksi A-nuorten SM-hopeaa. Hänet valittiin kauden aikana myös sarjan syyskuun 2013 kuukauden pelaajaksi. Kaudella 2014–2015 Anttila oli Kärppien paras pistemies ja syöttäjä tehoilla 29+42=71. Hän sijoittui koko A-nuorten SM-liigan pistepörssissä neljänneksi. Anttila valittiin kauden päätteeksi sarjan toiseen tähdistökentälliseen. Hänet valittiin kauden aikana myös A-nuorten SM-liigan marraskuun 2014 kuukauden pelaajaksi.

Toukokuussa 2015 Anttila teki Kärppien kanssa 2+1-vuotisen SM-liigasopimuksen. Hän debytoi ensimmäisessä miesten pääsarjaottelussaan 6. lokakuuta 2015 Mestarien liigan pudotuspelien ensimmäisellä kierroksella saksalaista Düsseldorfer EG:tä vastaan. Anttila merkittiin Kärppien 13. hyökkääjäksi. SM-liigadebyyttinsä hän teki 14. lokakuuta 2015 vieraissa Pelicansia vastaan. Anttila merkittiin Kärppien nelosketjun vasempaan laitaan Aleksi Rekosen ja Simon Suorannan viereen. Hän sai ottelussa jääaikaa 5.46 minuuttia. Reilu viikkoa myöhemmin Kärpät lainasi Anttilan toistaiseksi voimassa olevalla sopimuksella Mestis-joukkue Kajaanin Hokkiin. Hän pelasi Kärppien liigajoukkueessa kauden 2015–2016 aikana kaikkiaan kolme runkosarja- ja yhden CHL-ottelun ilman tehopisteitä. Anttila voitti CHL-hopeaa. Hän pelasi Hokissa valtaosan kaudestaan ja teki 28 runkosarjaottelussa tehot 5+7=12 ja 17 playoff-ottelussa tehot 2+4=6. Anttila voitti kauden päätteeksi Mestis-hopeaa.

Kauden 2016–2017 kynnyksellä Kärpät lainasi Anttilan taas toistaiseksi voimassa olevalla sopimuksella Hokkiin. Hän pelasi siellä kolme ottelua. Lukuisten loukkaantumisten myötä Anttila palasi kuitenkin syksyn mittaan Kärppien vahvuuteen. Hän teki liigauransa avausmaalin 24. marraskuuta 2016 vieraissa Porin Ässiä vastaan. Lukemat 0–2 syntyi ajassa 9.28 ottelun avauserässä. Anttila vakiinnutti paikkansa Kärppien nelosketjussa ja hänen tulokaskautensa SM-liigassa toi 42 runkosarjaottelussa tehot 4+3=7 ja kahdessa playoff-ottelussa tehot 1+2=3. SM-liigakauden jälkeen Anttila vahvisti seuran A-nuoria pudotuspeleissä ja oli Kärppien paras syöttäjä viidellä syöttöpisteellään. Huhtikuussa 2017 seura käytti hänen sopimuksessaan olleen option ja teki vuoden mittaisen jatkosopimuksen Anttilan kanssa. Marraskuussa 2017 hänen sopimustaan jatkettiin kahdella vuodella kevääseen 2020 saakka.

Kaudella 2017–2018 Anttila pelasi lähinnä Kärppien rotaatiopelaajana ja kokoonpanoon mahtuessaan nelosketjussa. Hän kärsi kauden aikana myös loukkaantumisista ja syyskuussa 2017 Anttila joutui yli kuukaudeksi sivuun. Hänet nostettiin toiseen finaaliotteluun Tapparaa vastaan aina Kärppien kakkosketjuun asti, jossa Anttila korvasi loukkaantuneen Ville Leskisen. Hän teki Kärppien 2–4-voittoon päättyneessä ottelussa kaksi syöttöpistettä. Anttila pelasi samassa roolissa myös joukkueen kauden viimeiseksi jääneessä kuudennessa finaaliottelussa. Hänen kanssaan samassa ketjussa pelasivat Saku Mäenalanen ja Julius Junttila. Anttila voitti kauden päätteeksi Suomenmestaruuden. Kausi 2018–2019 hänellä osoittautui loukkaantumistenkin vuoksi rikkonaiseksi ja Anttila pelasi useimmiten nelosketjussa. Hän teki kuitenkin SM-liigan yhden kauden piste-ennätyksensä tehoilla 1+7=8. Anttila voitti kauden päätteeksi SM-hopeaa.

Myös kaudella 2019–2020 Anttila kärsi loukkaantumisista ja hän pelasi runkosarjassa vain 24 ottelua. Anttilan kausi päättyi päävammaan runkosarjan kolmanneksi viimeisellä kierroksella 10. maaliskuuta 2020 pelatussa ottelussa Rauman Lukkoa vastaan, kun Roni Sevänen taklasi häntä päähän. Seväselle tuomittiin tilanteesta 5+20-minuutin ottelurangaistus ja hänet asetettiin peräti yhdeksän ottelun mittaiseen pelikieltoon.

Helmikuussa 2021 Anttila siirtyi loppukauden 2020–2021 kattavalla sopimuksella Mestis-joukkue Kiekko-Espooseen oltuaan alkukauden ilman sopimusta. Hän teki siellä runkosarjassa yli piste per peli -tahdilla 12 ottelussa tehot 6+9=15. Kahdessa playoff-ottelussa Anttila teki kaksi syöttöpistettä. Kaudeksi 2021–2022 hän siirtyi jatkamaan Mestis-pelejään vuoden mittaisella sopimuksella Kokkolan Hermekseen. Anttila nimettiin joukkueen varakapteeniksi. Lokakuussa 2021 hänen sopimuksensa kuitenkin purettiin Anttilan omasta aloitteesta. Tammikuussa 2022 Anttila palasi kotikaupunkiinsa Ouluun ja siirtyi loppukauden kattavalla sopimuksella Suomi-sarjajoukkue Laser HT:hen.

### Maajoukkueura

Anttila on pelannut kymmenen poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2012–2013 | Kärpät | A-SM | 27 | 9 | 6 | 15 | 0 | 5 | 5 | 1 | 6 | 2 |
| 2013–2014 | Kärpät | A-SM | 48 | 34 | 24 | 58 | 22 | 12 | 7 | 7 | 14 | 2 |
| 2014–2015 | Kärpät | A-SM | 45 | 29 | 42 | 71 | 40 | – | – | – | – | – | Kakkostähdistö |
| 2015–2016 | Kärpät | A-SM | 6 | 1 | 6 | 7 | 0 | – | – | – | – | – |
|  | Kärpät | SM-liiga | 3 | 0 | 0 | 0 | 0 | – | – | – | – | – |
|  | Hokki | Mestis | 28 | 5 | 7 | 12 | 33 | 17 | 2 | 4 | 6 | 2 |
| 2016–2017 | Kärpät | A-SM | – | – | – | – | – | 5 | 1 | 5 | 6 | 0 |
|  | Kärpät | SM-liiga | 42 | 4 | 3 | 7 | 20 | 2 | 1 | 2 | 3 | 0 |
|  | Hokki | Mestis | 3 | 0 | 0 | 0 | 2 | – | – | – | – | – |
| 2017–2018 | Kärpät | SM-liiga | 33 | 2 | 3 | 5 | 6 | 13 | 1 | 3 | 4 | 2 | Kanada-malja |
| 2018–2019 | Kärpät | SM-liiga | 36 | 1 | 7 | 8 | 8 | 14 | 2 | 1 | 3 | 0 |
| 2019–2020 | Kärpät | SM-liiga | 24 | 2 | 2 | 4 | 6 | – | – | – | – | – |
| 2020–2021 | Kiekko-Espoo | Mestis | 12 | 6 | 9 | 15 | 20 | 2 | 0 | 2 | 2 | 2 |
| 2021–2022 | Hermes | Mestis | 8 | 2 | 3 | 5 | 4 | – | – | – | – | – |
|  | Laser HT | Suomi-sarja |  |  |  |  |  |  |  |  |  |  |
| 5 kautta | yhteensä | SM-liiga | 138 | 9 | 15 | 24 | 40 | 29 | 4 | 6 | 10 | 2 |
| 4 kautta | yhteensä | Mestis | 51 | 13 | 19 | 32 | 59 | 19 | 2 | 6 | 8 | 4 |

Lähteet
-------

* Sami Anttila The Internet Hockey Databasessa (englanniksi)
* Sami Anttila Eurohockey-sivustolla (englanniksi)
* Sami Anttila *Elite Prospects*. Everysport Media Group AB.  (englanniksi)

### Viitteet

1. ↑  Turunen, Martti: Vemmelsääri maalinvartijana.  *Forum24 Oy*, 28.9.2017, 2017. vsk. Oulu:
2. 1 2 3 4 5 6 7 8 9  Sami Anttila *Elite Prospects*. Everysport Media Group AB.  (englanniksi)
3. ↑  Anttila, Sampo: Maaliskuun 2007 kuukauden juniori Sami Anttila  6.10.2015. Junnut.com.  Arkistoitu 25.8.2011. Viitattu 9.10.2015.
4. ↑  Elite Prospects - Kärpät U18 *eliteprospects.com*. Everysport Media Group AB. Viitattu 7.5.2019. (englanniksi)
5. ↑  Elite Prospects - Kärpät U20 *eliteprospects.com*. Everysport Media Group AB. Viitattu 7.5.2019. (englanniksi)
6. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 7.5.2019. (englanniksi)
7. ↑  Elite Prospects - Kärpät U20 *eliteprospects.com*. Everysport Media Group AB. Viitattu 7.5.2019. (englanniksi)
8. ↑  Elite Prospects - U20 SM-liiga Stats 2014-2015 *eliteprospects.com*. Everysport Media Group. Viitattu 7.5.2019. (englanniksi)
9. ↑  Mennander, Pasi: Nuorten SM-liigan kauden 2014–15 palkitut pelaajat ja tähtikentät *Leijonat.fi*.  9.3.2015. Suomen Jääkiekkoliitto – Finlands Ishockeyförbund ry. Viitattu 9.10.2015.
10. ↑  Ikonen, Petteri: Nuorten SM-liiga: Kärppien Sami Anttilasta kuukauden pelaaja *Leijonat.fi*.  2.12.2014. Suomen Jääkiekkoliitto – Finlands Ishockeyförbund ry. Viitattu 9.10.2015.
11. ↑  Mika Niemi Kärppien paitaan *oulunkarpat.fi*.  8.5.2015. Oulun Kärpät Oy. Viitattu 9.10.2015.
12. ↑  Matches *championshockeyleague.com*.  6.10.2015. Champions Hockey League (CHL) AG. Viitattu 10.2.2021. (englanniksi)
13. ↑  Kokoonpanot *liiga.fi*.  14.10.2015. Jääkiekon SM-liiga Oy. Viitattu 10.2.2021.
14. ↑  Ottelutilastot *liiga.fi*.  14.10.2015. Jääkiekon SM-liiga Oy. Viitattu 16.10.2015.
15. ↑  Hokin hyökkäyksessä muutoksia – Anttila sisään, Valchar ulos *Jatkoaika.com*.  22.10.2015. Jatkoaika r.y. Viitattu 23.10.2015.
16. ↑  Hokille lainavahvistuksia Kärpistä – Humaloja ja Anttila siirtyvät Kajaaniin *Jatkoaika.com*.  1.9.2016. Jatkoaika r.y. Viitattu 1.9.2016.
17. ↑  Otteluseuranta *liiga.fi*.  24.11.2016. Jääkiekon SM-liiga Oy. Viitattu 24.11.2016.
18. ↑  Elite Prospects - Kärpät U20 *eliteprospects.com*. Everysport Media Group AB. Viitattu 7.5.2019. (englanniksi)
19. ↑  Kärppien kauden 2017–2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
20. ↑  Kauppinen, Juuso: Kärpille kolme jatkosopimusta – Sailio, Anttila ja Mäkelä jatkavat *liiga.fi*.  5.11.2017. Jääkiekon SM-liiga Oy. Viitattu 5.11.2017.
21. ↑  ​Sairastupa: Viikko 39 *oulunkarpat.fi*.  25.9.2017. Oulun Kärpät Oy. Viitattu 30.4.2018.
22. ↑  Onnela, Janne: Kärppien tehomies Sami Anttila sai tietää isommasta roolistaan vasta minuutteja ennen peliä *kaleva.fi*.  19.4.2018. Kaleva Oy. Viitattu 30.4.2018.
23. ↑  Edessä kuudes finaali – "Me ollaan tänään se joukkue" *oulunkarpat.fi*.  26.4.2018. Oulun Kärpät Oy. Viitattu 30.4.2018.
24. ↑  Kärpillä on riveissään todellinen pudotuspelien erikoismies – yllätysnimi herää aina keväällä: "Aika äärirajoilla" *iltalehti.fi*.  22.3.2019. Alma Media Suomi Oy. Viitattu 7.5.2019.
25. ↑  Kauppinen, Juuso: Lukon Roni Seväselle yhdeksän ottelun pelikielto *liiga.fi*.  12.3.2020. Jääkiekon SM-liiga Oy. Viitattu 18.3.2020.
26. ↑  Kiekko-Espooseen kaksi uutta pelaajaa *kiekko-espoo.com*.  11.2.2021. Kiekko-Espoo Oy. Viitattu 15.2.2021.
27. ↑  Seppä, Lassi: Suomen mestaruuden Kärpissä voittanut Sami Anttila vahvistaa Hermeksen rivejä *Jatkoaika.com*.  30.6.2021. Jatkoaika r.y. Viitattu 30.6.2021.
28. ↑  ‼️Hermeksen kapteenisto kaudelle 2021-2022‼️ *facebook.com*.  15.9.2021. Edustus Hermes ry. Viitattu 17.9.2021.
29. ↑  Viikkotiedote vko 43 *facebook.com*.  26.10.2021. Edustus Hermes ry. Viitattu 26.10.2021.
30. ↑  Lahtinen, Miikka: Ammattilaisura paketissa? Kärppien mestarihyökkääjän ura jatkuu alasarjassa *suomikiekko.com*.  7.1.2022. Nordic Sport Media. Viitattu 8.1.2022.